               EUROOPAN KOMISSIO
            Bryssel 4.3.2022
            COM(2022) 79 final
            2022/0057(NLE)

            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta otettavasta kannasta ETA-sopimuksen liitteen IX (Rahoituspalvelut) ja pöytäkirjan 37 (luettelo, josta määrätään 101 artiklassa) muuttamiseen (ETA:n EFTA-valtioiden osallistuminen kestävää rahoitusta käsittelevään jäsenvaltioiden asiantuntijaryhmään)
            (ETA:n kannalta merkityksellinen teksti)

               PERUSTELUT

               1.Ehdotuksen kohde

               Tämä ehdotus koskee päätöstä ETA:n sekakomiteassa unionin puolesta otettavasta kannasta ETA-sopimuksen liitteen IX (Rahoituspalvelut) ja pöytäkirjan 37 (luettelo, josta määrätään 101 artiklassa) muuttamista koskevan sekakomitean päätöksen suunniteltuun hyväksymiseen.

               2.Ehdotuksen tausta

               2.1.ETA-sopimus

               Euroopan talousalueesta tehdyssä sopimuksessa, jäljempänä ’ETA-sopimus’, taataan Euroopan talousalueen kansalaisille ja talouden toimijoille yhtäläiset oikeudet ja velvollisuudet sisämarkkinoilla. Siinä määrätään neljää vapautta koskevien EU:n säädösten saattamisesta osaksi 30 ETA-maan eli EU:n jäsenvaltioiden, Norjan, Islannin ja Liechtensteinin lainsäädäntöä. ETA-sopimus kattaa lisäksi yhteistyön muilla tärkeillä aloilla, kuten tutkimuksen ja kehityksen, koulutuksen, sosiaalipolitiikan, ympäristön, kuluttajansuojan, matkailun ja kulttuurin aloilla, joita kutsutaan yhteisesti ”sivuaviksi ja horisontaalisiksi” politiikoiksi. Sopimus tuli voimaan 1. tammikuuta 1994. Euroopan unioni ja sen jäsenvaltiot ovat sopimuksen sopimuspuolia.

               2.2.ETA:n sekakomitea

               ETA:n sekakomitea vastaa ETA-sopimuksen hallinnoinnista. Se on foorumi ETA-sopimuksen toimintaan liittyvää näkemysten vaihtoa varten. Se tekee päätöksensä yksimielisesti.

               2.3.Suunniteltu ETA:n sekakomitean säädös

               ETA:n sekakomitean on määrä antaa ETA:n sekakomitean päätös ETA-sopimuksen liitteen IX (Rahoituspalvelut) ja pöytäkirjan 37 (luettelo, josta määrätään 101 artiklassa) muuttamisesta, jäljempänä ’suunniteltu säädös’.

               Suunnitellun säädöksen tarkoituksena on ottaa kestävyyteen liittyvien tietojen antamisesta rahoituspalvelusektorilla 27 päivänä marraskuuta 2019 annettu Euroopan parlamentin ja neuvoston asetus (EU 2019/2088
                  1
                ja kestävää sijoittamista helpottavasta kehyksestä ja asetuksen (EU) 2019/2088 muuttamisesta 18 päivänä kesäkuuta 2020 annettu Euroopan parlamentin ja neuvoston asetus (EU) 2020/852
                  2
                osaksi ETA-sopimusta.

               Suunnitellusta säädöksestä tulee sopimuspuolia sitova ETA-sopimuksen 103 ja 104 artiklan mukaisesti.

               3.Unionin puolesta otettava kanta

               Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Sen jälkeen kun kanta on hyväksytty, se olisi esitettävä ETA:n sekakomiteassa mahdollisimman pian.

               Liitteenä olevassa ETA:n sekakomitean päätöksessä annetaan ETA:n EFTA-valtioille oikeus osallistua unionin erään hallintoelimen eli kestävää rahoitusta käsittelevän jäsenvaltioiden asiantuntijaryhmän työhön. Kyse ei siis ole pelkästään neuvoston asetuksessa (EY) N:o 2894/94 tarkoitetuista teknisistä mukautuksista. Näin ollen unionin kannan vahvistaa neuvosto.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ’säädöksiä, joilla on oikeusvaikutuksia’ käsittää myös sellaiset säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se käsittää myös sellaiset välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  3

               4.1.2.Soveltaminen käsillä olevassa asiassa

               ETA:n sekakomitea on sopimuksella eli ETA-sopimuksella perustettu elin. Säädös, joka ETA:n sekakomitean on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla ETA-sopimuksen 103 ja 104 artiklan mukaisesti.

               Suunnitellulla säädöksellä ei täydennetä eikä muuteta sopimuksen institutionaalisia rakenteita. Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta yhdessä Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan kanssa.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla, luettuna yhdessä neuvoston asetuksen (EY) N:o 2894/94 1 artiklan 3 kohdan kanssa, annettavan päätöksen aineellinen oikeusperusta määräytyy ensisijaisesti osaksi ETA-sopimusta otettavan EU:n lainsäädännön aineellisen oikeusperustan perusteella.

               Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tavoite ja sisältö liittyvät lainsäädännön lähentämiseen ja sisämarkkinoiden toiminnan varmistamiseen. Ehdotetun päätöksen aineellinen oikeusperusta on sen vuoksi Euroopan unionin toiminnasta tehdyn sopimuksen 114 artikla.

               4.3.Päätelmät

               Ehdotetun päätöksen oikeusperustan pitäisi olla SEUT-sopimuksen 114 artikla yhdessä sen 218 artiklan 9 kohdan kanssa ja Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohta.

               5.Suunnitellun säädöksen julkaiseminen

               Koska puheena olevalla ETA:n sekakomitean säädöksellä muutetaan ETA-sopimuksen liitettä IX (Rahoituspalvelut) ja pöytäkirjaa 37 (luettelo, josta määrätään 101 artiklassa), se on aiheellista julkaista sen hyväksymisen jälkeen Euroopan unionin virallisessa lehdessä.

               2022/0057 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta otettavasta kannasta ETA-sopimuksen liitteen IX (Rahoituspalvelut) ja pöytäkirjan 37 (luettelo, josta määrätään 101 artiklassa) muuttamiseen

                  (ETA:n EFTA-valtioiden osallistuminen kestävää rahoitusta käsittelevään jäsenvaltioiden asiantuntijaryhmään)

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  4
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Euroopan talousalueesta,
                  5
               jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA-sopimuksella perustettu ETA:n sekakomitea, jäljempänä ’ETA:n sekakomitea, voi päättää muuttaa muun muassa ETA-sopimuksen liitettä IX (Rahoituspalvelut) ja pöytäkirjaa 37 (luettelo, josta määrätään 101 artiklassa).

               (3)Euroopan parlamentin ja neuvoston asetus (EU) 2019/2088
                  6
                olisi otettava osaksi ETA-sopimusta.

               (4)Euroopan parlamentin ja neuvoston asetus (EU) 2020/852
                  7
                olisi otettava osaksi ETA-sopimusta.

               (5)ETA-sopimuksen liitettä IX ja pöytäkirjaa 37 olisi tämän vuoksi muutettava.

               (6)ETA:n sekakomiteassa otettavan unionin kannan olisi sen vuoksi perustuttava tähän liitettyyn ETA:n sekakomitean päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta otettava kanta ETA-sopimuksen liitteen IX ja pöytäkirjan 37 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 317, 9.12.2019, s. 1.

                     (2)

                        EUVL L 198, 22.6.2020, s. 13.

                     (3)

                        Unionin tuomioistuimen tuomio, 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (4)

                        EYVL L 305, 30.11.1994, s. 6.

                     (5)

                        EYVL L 1, 3.1.1994, s. 3.

                     (6)

                        Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1).

                     (7)

                        Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020, kestävää sijoittamista helpottavasta kehyksestä ja asetuksen (EU) 2019/2088 muuttamisesta (EUVL L 198, 22.6.2020, s. 13).

    ---documentbreak---

               EUROOPAN KOMISSIO
            Bryssel 4.3.2022
            COM(2022) 79 final

            LIITE
            asiakirjaan
            Ehdotus NEUVOSTON PÄÄTÖKSEKSI
            ETA:n sekakomiteassa Euroopan unionin puolesta otettavasta kannasta ETA-sopimuksen liitteen IX (Rahoituspalvelut) ja pöytäkirjan 37 (luettelo, josta määrätään 101 artiklassa) muuttamiseen (ETA:n EFTA-valtioiden osallistuminen kestävää rahoitusta käsittelevään jäsenvaltioiden asiantuntijaryhmään)

               LIITE

               ETA:N SEKAKOMITEAN PÄÄTÖS

               ETA-sopimuksen liitteen IX (Rahoituspalvelut) ja pöytäkirjan 37 (luettelo, josta määrätään 101 artiklassa) muuttamisesta

               ETA:N SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan

               sekä katsoo seuraavaa:

               (1)Kestävyyteen liittyvien tietojen antamisesta rahoituspalvelusektorilla 27 päivänä marraskuuta 2019 annettu Euroopan parlamentin ja neuvoston asetus (EU) 2019/2088
                  1
                olisi otettava osaksi ETA-sopimusta.

               (2)Kestävää sijoittamista helpottavasta kehyksestä ja asetuksen (EU) 2019/2088 muuttamisesta 18 päivänä kesäkuuta 2020 annettu Euroopan parlamentin ja neuvoston asetus (EU) 2020/852
                  2
                olisi otettava osaksi ETA-sopimusta.

               (3)ETA-sopimuksen liitettä IX ja pöytäkirjaa 37 olisi sen vuoksi muutettava,

               ON HYVÄKSYNYT TÄMÄN PÄÄTÖKSEN:

               1 artikla

               Lisätään ETA-sopimuksen liitteessä IX olevan 31nb kohdan (komission delegoitu asetus (EU) 2019/1851) jälkeen seuraava:

               ”31o.32019 R 2088: Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1), sellaisena kuin se on muutettuna seuraavalla:

               -32020 R 0852: Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020 (EUVL L 198, 22.6.2020, s. 13).

               Tätä sopimusta sovellettaessa asetuksen säännöksiä koskevat seuraavat mukautukset:

               (a)
                     Asetuksen 4 artiklan 3 ja 4 kohdassa säädettyjä poikkeuksia sovelletaan EFTA-valtioiden osalta ETA:n sekakomitean päätöksen N:o …/… [tämä päätös] voimaantulopäivästä tai kansallisen lainsäädännön mukaisesti vahvistetusta päivästä, joka on enintään 12 kuukautta voimaantulopäivää myöhempi päivä.

               (b)EFTA-valtioiden osalta:

               (a)20 artiklan 2 kohdassa olevalla ilmaisulla ”10 päivästä maaliskuuta 2021” tarkoitetaan ilmaisua ”ETA:n sekakomitean päätöksen N:o …/… [tämä päätös] voimaantulopäivästä tai kansallisen lainsäädännön mukaisesti vahvistetusta päivästä, joka on enintään 12 kuukautta voimaantulopäivää myöhempi päivä”;

               (b)20 artiklan 3 kohdassa olevalla ilmaisulla ”1 päivästä tammikuuta 2021” tarkoitetaan ilmaisua ”ETA:n sekakomitean päätöksen N:o …/… [tämä päätös] voimaantulopäivästä tai kansallisen lainsäädännön mukaisesti vahvistetusta päivästä, joka on enintään 12 kuukautta voimaantulopäivää myöhempi päivä”.

               31p.32020 R 0852: Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020, kestävää sijoittamista helpottavasta kehyksestä ja asetuksen (EU) 2019/2088 muuttamisesta (EUVL L 198, 22.6.2020, s. 13).

               Tätä sopimusta sovellettaessa asetuksen säännöksiä koskevat seuraavat mukautukset:

               (a)Korvataan 13 artiklan 1 kohdan d alakohdassa ilmaisu ”unionin oikeudessa” ilmaisulla ”ETA-sopimuksessa”.

               (b)EFTA-valtioiden osalta tarkoitetaan 27 artiklan 2 kohdassa olevalla ilmaisulla ”1 päivästä tammikuuta 2022” ilmaisua ”ETA:n sekakomitean päätöksen N:o …/… [tämä päätös] voimaantulopäivästä tai kansallisen lainsäädännön mukaisesti vahvistetusta päivästä, joka on enintään 12 kuukautta voimaantulopäivää myöhempi päivä”.”

               2 artikla

               Lisätään ETA-sopimuksen pöytäkirjaan 37 kohta seuraavasti:

               ”43.Kestävää rahoitusta käsittelevä jäsenvaltioiden asiantuntijaryhmä (asetus (EU) 2020/852).”

               3 artikla

               Asetusten (EU) 2019/2088 ja (EU) 2020/852 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

               4 artikla

               Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty.
                  3*

               5 artikla

               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

               Tehty Brysselissä […] päivänä […]kuuta […].

                     ETA:n sekakomitean puolesta

                     Puheenjohtaja

                     […]

                     ETA:n sekakomitean

                     sihteerit

                     […]

                     (1)

                        EUVL L 317, 9.12.2019, s. 1.

                     (2)

                        EUVL L 198, 22.6.2020, s. 13.

                     (3)
                  *
                        [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]